CELEX: 32006R1541
Language: et
Date: 2006-10-13 00:00:00
Title: Komisjoni määrus (EÜ) nr 1541/2006, 13. oktoober 2006 , millega määratakse kindlaks koefitsient määruse (EÜ) nr 493/2006 artiklis 3 osutatud turult kõrvaldamise piirväärtuse kehtestamiseks

14.10.2006   
            
            
               ET
            
            
               Euroopa Liidu Teataja
            
            
               L 283/22
            
         
      KOMISJONI MÄÄRUS (EÜ) nr 1541/2006,
   13. oktoober 2006,
   millega määratakse kindlaks koefitsient määruse (EÜ) nr 493/2006 artiklis 3 osutatud turult kõrvaldamise piirväärtuse kehtestamiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1)
   
   võttes arvesse komisjoni 27. märtsi 2006. aasta määrust (EÜ) nr 493/2006, millega kehtestatakse üleminekumeetmed suhkrusektori turgude ühise korralduse reformi raames ning muudetakse määrusi (EÜ) nr 1265/2001 ja (EÜ) nr 314/2002, (2) eriti selle artikli 3 lõike 2 punkti b,
   ning arvestades järgmist:
   
               (1)
            
            
               Määruse (EÜ) nr 493/2006 artikliga 3 on ette nähtud, et iga ettevõtte puhul käsitletakse 2006/2007. turustusaasta suhkru, isoglükoosi või inuliinisiirupi toodangut, mis jääb kõnealuse määruse IV lisas osutatud kvootide piiresse, kuid mis ületab teatava piirväärtuse, kui turult kõrvaldatud toodangut määruse (EÜ) nr 318/2006 artikli 19 tähenduses.
            
         
               (2)
            
            
               Kõnealuse piirväärtuse kehtestamiseks tuleb hiljemalt 15. oktoobriks 2006 kindlaks määrata koefitsient, mis saadakse asjaomases liikmesriigis 2006/2007. turustusaastal nõukogu 20. veebruari 2006. aasta määruse (EÜ) nr 320/2006 (millega luuakse ajutine kava suhkrutööstuse ümberkorraldamiseks ühenduses ning muudetakse määrust (EÜ) nr 1290/2005 ühise põllumajanduspoliitika rahastamise kohta) (3) artikli 3 kohaselt tagasi lükatud kvootide summa jagamisel asjaomasele liikmesriigile määruse (EÜ) nr 493/2006 IV lisas kindlaks määratud kvoodiga.
            
         
               (3)
            
            
               Kõnealuse koefitsiendi kindlaks määramisel tuleb arvesse võtta komisjoni 29. septembri 2006. aasta teatist (nõukogu määruse (EÜ) nr 320/2006 (millega luuakse ajutine kava suhkrutööstuse ümberkorraldamiseks ühenduses) rakendamise raames 2006/2007. turustusaastaks ümberkorralduseks antava abi rahaliste vahendite hinnangulise kättesaadavuse kohta), (4) mis on vastu võetud vastavalt komisjoni 27. juuni 2006. aasta määruse (EÜ) nr 968/2006 (millega kehtestatakse ühenduse suhkrutööstuse ümberkorraldamise ajutise kava loomist käsitleva nõukogu määruse (EÜ) nr 320/2006 üksikasjalikud rakenduseeskirjad) (5) artikli 10 lõikele 2.
            
         
               (4)
            
            
               Seetõttu tuleks turult kõrvaldamise piirväärtuse kehtestamiseks kindlaks määrata koefitsient 2006/2007. turustusaastaks,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 493/2006 artikli 3 lõike 2 punktis b osutatud koefitsient on liikmesriikide kaupa kindlaks määratud järgmiselt:
   
               a)
            
            
               Belgia: 0,1945;
            
         
               b)
            
            
               Hispaania: 0,0863;
            
         
               c)
            
            
               Prantsusmaa (emamaa): 0,0074;
            
         
               d)
            
            
               Iirimaa: 1,0000;
            
         
               e)
            
            
               Itaalia: 0,4936;
            
         
               f)
            
            
               Madalmaad: 0,0848;
            
         
               g)
            
            
               Portugal: 0,4422;
            
         
               h)
            
            
               Rootsi: 0,1156;
            
         
               i)
            
            
               teised liikmesriigid: 0,0000.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. oktoober 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 58, 28.2.2006, lk 1.
   
      (2)  ELT L 89, 28.3.2006, lk 11. Määrust on muudetud määrusega (EÜ) nr 769/2006 (ELT L 134, 20.5.2006, lk 19).
   
      (3)  ELT L 58, 28.2.2006, lk 42.
   
      (4)  ELT C 234, 29.9.2006, lk 9.
   
      (5)  ELT L 176, 30.6.2006, lk 32.